### Beslutning

1. Drøftet.
2. V og F besluttede med afsæt i de forelagte vurderinger at arbejde videre med planlægning af Aagaard Gods.

Kalundborglisten besluttede med afsæt i de forlagte vurderinger at arbejde videre med planlægning af [adresse],

Udvalget tilkendegiver samtidig at bremse op i planlægning af yderligere anlæg.

O og Frit Borgerligt Fællesskab stemmer imod yderligere planlægning af solcelleparker og begærer sagen i Kommunalbestyrelsen.

### Sagsfremstilling

## Resume og sagens baggrund

Ansøgere til anlæg af større solcelleanlæg har haft lejlighed til at genbesøge og opdatere projektmaterialer. Administrationen har gennemført en screening af projekterne. Sagen lægger op til at udvalget drøfte og beslutter, hvordan det videre planarbejde skal prioriteres.

Teknik- og Miljøudvalget besluttede på mødet den 15. januar 2024 en proces for den fortsatte planlægning af større solcelleanlæg i Kalundborg Kommune.
Teknik- og Miljøudvalget drøftede den 8. februar 2024 kriterier og prioriteringer i planlægningen.

Teknik- og Miljøudvalget afholdt et dialogmøde den 14. marts 2024 med ansøgere og projektudviklere. Ansøgere fik herefter en frist til 1. maj til at opdatere ansøgninger.

## Indstillinger

Chefen for Plan, Byg og Miljø indstiller at,

1. Udvalget drøfter resultatet af screeningen af ansøgningerne, jf. vedlagte bilag 1.
2. Udvalget beslutter, hvordan det videre planarbejde skal prioriteres.

## **Behandling**

Teknik- og Miljøudvalget.

## Sagsfremstilling

Administrationen har modtaget 16 ansøgninger til større solcelleprojekter, inklusiv resterende ansøgninger fra tidligere prioriteringsrunder. Tre projekter på samlet 282 hektar er på nuværende tidspunkt enten godkendt eller under behandling. Oversigtskort over alle ansøgningsarealer er vedlagt som bilag 1.

13 ansøgninger på samlet 1.168 hektar er endnu ikke er under behandling.
Administrationen anslår, at det svarer til en kapacitet på ca. 700 MW med el elproduktion på ca. 1.200.000 MWh.

Projekterne er gennemgået, screenet og vurderet på baggrund af en udarbejdet screeningsmetode, som også blev anvendt ved sidste udvælgelsesrunde, jf. TMU den 5. oktober 2021.

Bilag 2 indeholder således et skema, der beskriver og vurderer de enkelte projektansøgninger. Skemaet opsummerer relevante kortdata og Irma Steffensen, visuelle og lovgivningsmæssige hensyn i landskabet samt hvordan projektansøgningerne forholder sig til krav og retningslinjer for større solcelleanlæg i det åbne land i Kommuneplan 2021.

Administrationen har gennemført en besigtigelse af de ansøgte områder, som sammen med de tekniske rapporter og kommuneplanens retningslinjer danner grundlag for administrationens landskabelige  vurdering af projektansøgningerne. Fotoanalyse med dronebilleder og kort fra den fysiske besigtigelse af alle arealer er vedlagt som bilag 3.

*Den aktuelle planlægningsproces*Kommunens planlægning for større solcelleanlæg i det åbne land tager afsæt i kommuneplanens retningslinjer for større solcelleanlæg og hensynet til relevante tematiske udpegninger og andre arealinteresser.

Teknik- og Miljøudvalget har hidtil lagt sig fast på, at administrationen kan have to projekter i luften ad gangen. Dette i et rullende forløb, hvor én planproces kører frem til, at planforslag er godkendt og sendt i offentlig høring, hvorefter næste projekt starter op.

Selve processen omkring udarbejdelse af kommuneplantillæg, lokalplan og tilhørende miljøvurderinger har en tidshorisont på ca. et år. Processen afhænger bl.a. af projektets beskaffenhed, omgivelser, forholdet til andre interesser og udpegninger mv.

Den 1. juni 2024 træder en ny bekendtgørelse for lokalplanpligtige solcelleanlæg i det åbne land i kraft. Kommuneplanens retningslinjer lever op til den nye bekendtgørelse, og har derfor ikke direkte konsekvenser for planlægningen. Dog kan der være krav i bekendtgørelsen som kan afstedkomme justeringer på projektniveau.

*Lokal involvering og udvikling i forbindelse med projekterne*Som en del af processen med at opdatere ansøgningerne, blev ansøgerne opfordret til særligt at forholde sig til og beskrive, hvordan man i det pågældende projekt vil sikre lokal inddragelse og udvikling samt muligheden for rekreative tiltag. Det blev på dialogmødet pointeret, at der skal lægges vægt på tiltag, der går videre end de de obligatoriske pulje- og kompensationsordninger for naboer til VE-anlæg, som fremgår af VE-lovgivningen.

Maren Jørgensen over hvordan projekterne individuelt forholder sig til at inddrage lokalsamfundet samt mulige rekreative tiltag fremgår af skemaet på bilag 2. *Nettilslutning*Kommunen har modtaget oplysninger om mulighederne for nettilslutning på en række af de indsendte ansøgninger fra det lokale netselskab Malou Bertelsen. Generelt skal anlæg under 80 hektar nettilsluttes af Malou Bertelsen, mens anlæg derover skal nettilsluttes af det nationale Energinet. Administrationen har rettet henvendelse til Energinet, der dog henviser til de individuelle udviklere for en status.

Status for tilslutningsmulighederne og evt. aftaler med netselskaberne fremgår af bilag 4.

Til orientering importerer Kalundborg Kommune i dag ca. 550.000 MWh strøm produceret udenfor kommunen, og producerer selv ca. 254.000 MWh strøm fra sol og vind i kommunen i dag.

*Opsummering af vurdering af ansøgninger*I det følgende opsummeres, hvordan de enkelte projekter gennemgået i bilag 2 er vurderet i forhold til om det kan karakteriseres som værende hhv. over middel, middel eller under middel set op imod de vurderede emner og hensyn. Det giver et overblik til drøftelsen om, hvordan det videre planarbejde skal prioriteres.

Vurdering - Retningslinjer og Landskab:

Over middel:

* 6. [adresse] - Ubby
* 9. [adresse]

Middel:

* 1.3 Smakkerup Energi- og Naturpark, [adresse]
* 4. Glohøj Natur- og Benjamin Dam, Birkendegård og Agnete Møller
* 8. Astrup Gods A/S
* 10. [adresse]
* 11. Bødstrup Gods
* 12. Vollerup

Under middel:

* 1.1 Smakkerup Energi- og Naturpark, [adresse]
* 1.2 Smakkerup Energi- og Naturpark, Eskebjerg
* 2. Avnsøgård Solcellepark
* 3. Selchausdal Solpark
* 5. Vesterbygaard Energi- og Naturpark
* 7. Illerup Solcellepark

Vurdering - rekreative tiltag og dialog med lokalsamfundet:

Over middel:

* 6. [adresse] - Ubby

Middel:

* 3. Selchausdal Solpark
* 7. Illerup Solcellepark
* 9. [adresse]
* 11. Bødstrup Gods
* 12. Vollerup

Under middel:

* 1.1 Smakkerup Energi- og Naturpark - [adresse]
* 1.3 Smakkerup Energi- og Naturpark - Spangsbro
* 1.2 Smakkerup Energi- og Naturpark - Eskebjerg
* 2. [adresse]
* 4. Glohøj Natur- og Benjamin Dam - Birkendegård og Agnete Møller
* 5. Vesterbygaard Energi- og Naturpark
* 8. Astrup Gods A/S
* 10. [adresse]

## Økonomiske konsekvenser

Ingen.